CELEX: 32006L0081
Language: lt
Date: 1161561600000
Title: 2006 m. spalio 23 d. Komisijos direktyva 2006/81/EB dėl Bulgarijos ir Rumunijos stojimo į Europos Sąjungą pritaikanti Direktyvą 95/17/EB dėl ženklinant kosmetikos gaminius į pateikiamą sąrašą neįtraukiamo vieno ar daugiau ingredientų ir Direktyvą 2005/78/EB dėl priemonių, kurių būtina imtis mažinant transporto priemonėse naudojamų variklių išmetamuosius dujinius bei kietųjų dalelių teršalus

20.12.2006   
            
            
               LT
            
            
               Europos Sąjungos oficialusis leidinys
            
            
               L 362/92
            
         KOMISIJOS DIREKTYVA 2006/81/EB
   2006 m. spalio 23 d.
   dėl Bulgarijos ir Rumunijos stojimo į Europos Sąjungą pritaikanti Direktyvą 95/17/EB dėl ženklinant kosmetikos gaminius į pateikiamą sąrašą neįtraukiamo vieno ar daugiau ingredientų ir Direktyvą 2005/78/EB dėl priemonių, kurių būtina imtis mažinant transporto priemonėse naudojamų variklių išmetamuosius dujinius bei kietųjų dalelių teršalus
   EUROPOS BENDRIJŲ KOMISIJA,
   atsižvelgdama į Bulgarijos ir Rumunijos Stojimo sutartį, ypač į jos 4 straipsnio 3 dalį,
   atsižvelgdama į Bulgarijos ir Rumunijos Stojimo aktą, ypač į jo 56 straipsnį,
   kadangi:
   
               (1)
            
            
               Pagal Stojimo akto 56 straipsnį, jeigu dėl stojimo būtina daryti po 2007 m. sausio 1 d. galiosiančių aktų adaptacijas, o būtinos adaptacijos nebuvo numatytos Stojimo akte arba jo prieduose, visais atvejais, jeigu pirminį aktą priėmė Komisija, Komisija priima būtinas aktų adaptacijas.
            
         
               (2)
            
            
               Konferencijos, kurioje buvo parengta Stojimo sutartis, Baigiamajame akte nurodoma, kad Aukštosios Susitariančiosios Šalys pasiekė politinį susitarimą dėl institucijų priimtų daugelio aktų adaptacijų, reikalingų dėl stojimo, ir pasiūlė Tarybai ir Komisijai priimti šias adaptacijas prieš įstojimą, prireikus jas užbaigus ir atnaujinus, atsižvelgiant į Sąjungos teisės raidą.
            
         
               (3)
            
            
               Todėl reikėtų atitinkamai iš dalies pakeisti 1995 m. birželio 19 d. Komisijos direktyvą 95/17/EB, nustatančią išsamias Tarybos direktyvos 76/768/EEB taikymo taisykles, kai ženklinant kosmetikos gaminius į pateikiamą sąrašą neįtraukiamas vienas ar daugiau ingredientų (1), ir 2005 m. lapkričio 14 d. Komisijos direktyvą 2005/78/EB, įgyvendinančią Europos Parlamento ir Tarybos direktyvą 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų kibirkštinio uždegimo variklių, degalams naudojančių gamtines dujas ir suskystintas naftos dujas, išmetamuosius dujinius teršalus, suderinimo, ir iš dalies keičiančią jos I, II, III, IV ir VI priedus (2),
            
         PRIĖMĖ ŠIĄ DIREKTYVĄ:
   1 straipsnis
   Direktyvos 95/17/EB ir 2005/78/EB iš dalies keičiamos taip, kaip išdėstyta priede.
   2 straipsnis
   1.   Vėliausiai iki Bulgarijos ir Rumunijos įstojimo dienos valstybės narės priima ir paskelbia įstatymus ir kitus teisės aktus, kurie įgyvendina šią direktyvą. Priimtų nuostatų tekstus ir minėtų nuostatų bei šios direktyvos koreliacijos lentelę jos nedelsdamos pateikia Komisijai.
   Jos taiko šias nuostatas nuo Bulgarijos ir Rumunijos įstojimo į Europos Sąjungą dienos.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityse priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja tik tuo atveju, jei įsigalioja Bulgarijos ir Rumunijos stojimo sutartis, ir tik nuo jos įsigaliojimo dienos.
   4 straipsnis
   Ši direktyva skirta valstybėms narėms.
   
      Priimta Briuselyje, 2006 m. spalio 23 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 140, 1995 6 23, p. 26.
   
      (2)  OL L 313, 2005 11 29, p. 1.
   PRIEDAS
   LAISVAS PREKIŲ JUDĖJIMAS
   A.   MOTORINĖS TRANSPORTO PRIEMONĖS
   32005 L 0078: 2005 m. lapkričio 14 d. Komisijos direktyva 2005/78/EB, įgyvendinanti Europos Parlamento ir Tarybos direktyvą 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų kibirkštinio uždegimo variklių, degalams naudojančių gamtines dujas ir suskystintas naftos dujas, išmetamuosius dujinius teršalus, suderinimo, ir iš dalies keičianti jos I, II, III, IV ir VI priedus (OL L 313, 2005 11 29, p. 1), su pakeitimais, padarytais:
   
               —
            
            
               32006 L 0051: 2006 m. birželio 6 d. Komisijos direktyva 2006/51/EB (OL L 152, 2006 6 7, p. 11).
            
         V priedo 1 punkto 1 dalis papildoma taip:
   „34 Bulgarijai“, „19 Rumunijai“
   B.   KOSMETIKA
   31995 L 0017: 1995 m. birželio 19 d. Komisijos direktyva 95/17/EB, nustatanti išsamias Tarybos direktyvos 76/768/EEB taikymo taisykles, kai ženklinant kosmetikos gaminius į pateikiamą sąrašą neįtraukiamas vienas ar daugiau ingredientų (OL L 140, 1995 6 23, p. 26), su pakeitimais, padarytais:
   
               —
            
            
               12003 T: Aktu dėl stojimo sąlygų ir Sutarčių pritaikomųjų pataisų – Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimas (OL L 236, 2003 9 23, p. 33).
            
         Priedo 2 punktas po žodžių „25 Slovakija“ papildomas taip:
   
                
            
            
               „26 Bulgarija
            
         
                
            
            
               27 Rumunija“.